APROBACIÓN DEFINITIVA DE ORDENANZAS FISCAIS E DE PRESTACIÓNS PATRIMONIAIS DE CARÁCTER PÚBLICO NON TRIBUTARI0 2019
ADMINISTRACIÓN LOCAL — Municipal — Vigo (Ordenanzas e Regulamentos, 29/11/2018)

De conformidade cos artigos 17.3 e 17.4 do RDL 2/2004 de 5 de marzo polo que se aproba o Texto Refundido da Lei Reguladora das Facendas Locais, publícanse os textos íntegros das Modificacións de Ordenanzas Fiscais e da Adaptación das Ordenanzas de Prestacións Patrimoniais de Carácter Público non Tributario para o exercicio 2019, unha vez rematado o período de exposición pública, sen que se tiveran presentado reclamacións, polo que se entende definitivamente adoptado o acordo. Engádese un novo parágrafo no punto 4.4. Os formularios/modelos/impresos normalizados de, autoliquidacións, solicitudes de fraccionamentos/aprazamentos e outros relativos á xestión recadadora serán aprobados mediante resolución da Concellería de Facenda. A utilización dos formularios/modelos/impresos normalizados será preceptiva, estando a disposición dos contribuíntes na sede electrónica municipal. Se o contribuínte non empregara o modelo normalizado correspondente, a administración municipal lle requirirá a súa presentación nun prazo non superior a 10 días. De non terse presentado no prazo indicado, entenderase que ten desistido da súa solicitude arquivándose a mesma sen necesidade de resolución. Modifícase este artigo 41 quedando redactado como segue: 1. O pagamento das débedas tributarias e demais de dereito público poderán aprazarse ou fraccionarse, nos termos previstos nos artigos 65 e 82 da Lei 58/2003 do 17 de decembro, Xeral Tributaria, 44 a 54 do Regulamento Xeral de Recadación aprobado polo RD 939/2005 do 29 de xullo, e nesta Ordenanza.2. Prazos e requisitos: Para os efectos da determinación do prazo ou número de fraccións máximo que se poderían conceder terase en conta, no momento da solicitude, tanto as débedas ás que se refire a propia solicitude, como calquera outra do mesmo debedor polas que tivese solicitado e non resolto o aprazamento ou fraccionamento, sempre que se trate de débedas en período voluntario de recadación.2.1.—Criterios xerais: Todas as persoas e entidades que acrediten dificultades transitorias de tesourería nos términos da presente Ordenanza e cumpran cós restantes requisitos esixidos poderán solicitar e obter o aprazamento ou fraccionamento das súas débedas nos seguintes prazos máximos: 2.2.—Criterios excepcionais: Establécense os seguintes prazos excepcionais para as persoas e entidades nas que se dean as condicións indicadas nos subepígrafes 2.2. a), 2.2. b) e 2.2. c): Para os efectos da determinación do prazo ou número de fraccións máximo que se poderían conceder terase en conta, no momento da solicitude, tanto as débedas ás que se refire a propia solicitude, como calquera outra do mesmo debedor polas que tivese solicitado e non resolto o aprazamento ou fraccionamento, sempre que se trate de débedas no mesmo período de recadación.2.2. a).—Condicións que deben cumprir as persoas físicas que non teñen a condición de empresarios ou profesionais: A unidade familiar á que pertenza o titular da débeda debe de ter unha renda bruta conxunta anual inferior aos seguintes importes: 1) 2 veces o Indicador Público de Renda de Efectos Múltiples (IPREM), calculado en 14 pagas, se non hai ningún menor de idade na unidade familiar.2) 2,5 veces o Indicador Público de Renda de Efectos Múltiples (IPREM), calculado en 14 pagas, se hai un menor de idade na unidade familiar.3) 3 veces o Indicador Público de Renda de Efectos Múltiples (IPREM) calculado en 14 pagas, se hai dous ou máis menores de idade na unidade familiar.4) Se o solicitante ou calquera dos membros da unidade familiar teñen un grado de discapacidade igual ou superior ao 33%, ou son vítimas de violencia de xénero, os límites anteriores incrementaranse en 0,5 veces.2.2. b).—Condicións que deben cumprir as persoas físicas que teñen a condición de empresarios ou profesionais: — Aplicaránselle os requisitos esixidos no apartado anterior (2.2. a)) pero para a determinación da renda bruta conxunta da unidade familiar terase en conta os rendementos netos das actividades económicas desenvolvidas.2.2. c).—Condicións que deben cumprir as persoas xurídicas e entidades: — Deben de acreditar un resultado de explotación negativo nos tres últimos exercicios sociais cerrados.3. Cando o debedor teña a condición de Sector Público e a contía da súa débeda se estime que poida afectar significativamente ao cumprimento dos propios fins, o Concello poderá, previa solicitude e xustificación, conceder un aprazamento excepcional tanto en período voluntario como en período executivo, coa excepción prevista no artigo 46.1. b) do RXR. O prazo do aprazamento non terá os límites previstos no apartado 2 deste artigo e será avaliado, en cada caso, ao teor das circunstancias e da contía da débeda. De darse as circunstancias indicadas, estas administracións quedarán exentas de constitución de garantías.1. Os aprazamentos ou fraccionamentos concederanse pola Administración municipal, previa solicitude dos obrigados ao pagamento. O interesado poderá acudir ás dependencias municipais a fin de obter asistencia na formulación da súa solicitude.2. Inadmitiranse as seguintes solicitudes de aprazamento e/ou aprazamento: A inadmisión da solicitude de aprazamento ou fraccionamento implicará que a mesma se teña por non presentada a todos os efectos. Contra o acordo de inadmisión caberá a interposición de recurso potestativo de reposición ou reclamación económico administrativa.3. As solicitudes de aprazamento ou de fraccionamento de pagamento dirixiranse ao tesoureiro municipal, que é a quen corresponde avaliar a situación económico-financeira do obrigado ao pagamento en relación á posibilidade de satisfacer os débitos, así como a suficiencia e idoneidade das garantías propostas ou, no seu caso, a concorrencia das condicións precisas para obter a dispensa de garantía.4. A solicitude de aprazamento ou fraccionamento conterá, necesariamente, os seguintes datos: a) Nome e apelidos ou razón social completa, número de identificación fiscal e domicilio do obrigado ao pagamento e, no seu caso, da persoa que o represente. b) Identificación das débedas cuxo aprazamento ou fraccionamento se solicite, debendo figurar necesariamente, cando menos, o seu importe, concepto e data de finalización do prazo de ingreso en período voluntario. c) Causas que acrediten que a súa situación económico-financeira lle impide, de forma transitoria, efectuar o pagamento. d) Prazos e demais condicións do aprazamento ou fraccionamento que se solicita. e) Lugar, data e sinatura do obrigado ao pagamento así como, no seu caso, a do seu representante. f) Se solicita o aprazamento ou fraccionamento dunha autoliquidación deberá achegar esta debidamente cumprimentada no modelo normalizado establecido para o efecto, agás que o interesado non estea obrigado a presentala por estar xa en poder da administración.5. O obrigado tributario deberá xustificar a falta de liquidez ou de tesourería, así como a capacidade para xerar recursos para facer fronte ao pago da débeda nos prazos solicitados, para o que deberá achegar a seguinte documentación: 6. Todas as persoas físicas que soliciten os prazos excepcionais (artigo 41.2.2) deberán achegar, ademais da establecida nos apartados anteriores, a seguinte: Non será precisa a achega das declaracións de IRPF cando todos os membros da unidade familiar autoricen ao concello de Vigo a solicitar á AEAT a información, documentos e certificacións necesarios para a tramitación da solicitude. Tamén se poderá substituír a achega do certificado de empadroamento pola autorización expresa do solicitante para realizar a consulta ante o Padrón Municipal de Habitantes. Este suposto só será de aplicación a contribuíntes empadroados no municipio de Vigo.7 Se o solicitante está obrigado a presentar garantía, compromiso expreso e irrevogable da entidade de crédito ou sociedade de garantía recíproca de formalizar aval solidario ou certificado de seguro de caución.8. Se o solicitante está obrigado a presentar garantía e insta que se admita unha que non consista en aval de entidade de crédito ou sociedade de garantía recíproca ou certificado de seguro de caución, achegarase xunto á solicitude de aprazamento ou fraccionamento, a seguinte documentación: a) Declaración responsable e xustificación documental da imposibilidade de obter dito aval ou certificado de seguro de caución, no que consten as xestións efectuadas para a súa obtención. Neste sentido, a imposibilidade de obter dito aval ou certificado de seguro de caución deberá acreditarse coa negativa de dúas entidades financeiras ou aseguradoras. b) Valoración dos bens ofrecidos en garantía efectuada por empresas ou profesionais especializados e independentes. Cando exista un rexistro de empresas ou profesionais especializados na valoración dun determinado tipo de bens, a Administración poderá esixir que a valoración se efectúe por unha empresa ou profesional inscrito en dito rexistro.9. Se o solicitante está obrigado a presentar garantía e insta a dispensa total ou parcial de mesma achegarase xunto á solicitude de aprazamento ou fraccionamento, a seguinte documentación: a) Declaración responsable manifestando carecer de bens ou non posuír outros que os ofrecidos en garantía. Esta declaración deberá de ser xustificada documentalmente. b) Xustificación documental da imposibilidade de obter dito aval ou certificado de seguro de caución, no que consten as xestións efectuadas para a súa obtención. Neste sentido, a imposibilidade de obter dito aval ou certificado de seguro de caución deberá acreditarse coa negativa de dúas entidades financeiras ou aseguradoras. c) Balance de situación e conta de resultados dos tres últimos exercicios sociais. d) Plan de viabilidade e calquera outra información que xustifique a posibilidade cumprir o aprazamento ou fraccionamento solicitado.1. Non se esixirá garantía cando o solicitante sexa unha Administración Pública ou o importe da débeda, cuxo aprazamento ou fraccionamento se solicita, sexa inferior a 18.000,00 euros. Para os efectos da determinación deste importe, acumularanse no momento da solicitude, tanto as débedas ás que se refire a propia solicitude (principal, xuros de mora, recargas do período executivo e custas no seu caso), como calquera outra do mesmo debedor polas que tivese solicitado e non resolto o aprazamento ou fraccionamento, así como o importe dos vencementos pendentes de ingreso das débedas aprazadas ou fraccionadas, agás que estean debidamente garantidas, sempre que estean no mesmo período de recadación, voluntaria ou executiva.2. As débedas aprazadas ou fraccionadas que deban garantirse deberán asegurarse mediante aval solidario de entidade de crédito ou sociedade de garantía recíproca ou mediante un certificado de seguro de caución, cuxa vixencia deberá exceder ao menos en seis meses ao vencemento do prazo ou prazos garantidos. Unicamente, cando se xustifique que non é posible obter aval solidario de entidade de crédito ou sociedade de garantía recíproca ou certificado de seguro de caución, ou que a súa achega compromete gravemente a viabilidade económica do obrigado ao pago, a Administración poderá admitir outras garantías que se estimen suficientes a xuízo da Tesourería Municipal. Excepcionalmente, poderá dispensarse total ou parcialmente da prestación das garantías esixibles, cando o obrigado ao pago careza dos bens suficientes para garantir a débeda e a execución do seu patrimonio puidese afectar ao mantemento da capacidade produtiva e do nivel de emprego da actividade económica respectiva, ou ben puidese producir graves quebrantos para os intereses da Facenda municipal.3. A garantía cubrirá o importe da débeda en período voluntario, dos xuros de mora que xere o aprazamento e un 25 por cento da suma das dúas partidas. Cando a débeda se atope en período executivo, a garantía deberá cubrir o importe aprazado, incluíndo a recarga do período executivo correspondente, os xuros de mora que xere o aprazamento, máis un 5 por cento da suma de ambas partidas.4. A garantía deberá formalizarse no prazo de dous meses contados a partir do día seguinte ao da notificación do acordo de concesión cuxa eficacia quedará condicionada a dita formalización. Transcorrido este prazo sen formalizar a garantía, esixirase inmediatamente a débeda pola vía de constrinximento xunto cos seus xuros e a recarga do período executivo que corresponda, sempre que tivera finalizado o período voluntario de ingreso. Se o aprazamento se tivera solicitado en período executivo, iniciarase ou continuará, no seu caso, o procedemento de constrinximento.5. Cando se tivera realizado anotación preventiva de embargo en rexistro público de bens de valor suficiente, a xuízo do tesoureiro, considerarase garantida a débeda e non será necesario achegar nova garantía.1. Acumularanse nun mesmo expediente as solicitudes de aprazamento ou fraccionamento de débedas que estean en período voluntario no momento da presentación da solicitude. Non se acumularán aquelas, cuxa solicitude xa fose resolta expresamente.2. A presentación dunha solicitude de aprazamento ou fraccionamento en período voluntario impedirá o inicio do período executivo durante a tramitación de dito expediente. Se a solicitude se presenta en período executivo a Administración tributaria poderá iniciar ou, no seu caso, continuar o procedemento de prema durante a tramitación do aprazamento ou fraccionamento. a) Se a solicitude se presenta en período voluntario de ingreso, o fraccionamento ou aprazamento concederase polo importe do principal máis os xuros de mora sobre a débeda aprazada. b) Se a solicitude se presenta en período executivo, cando aínda non se notificou a providencia de prema e, polo tanto, a recarga executiva é do 5%, concederase o fraccionamento ou aprazamento polo importe do principal máis o 5% da recarga executiva máis os xuros de mora correspondentes. c) Se a solicitude se presenta en período executivo, cando se notificou a providencia de prema, pero aínda non transcorreron os prazos de pagamento establecidos no artigo 62.5 da LXT, concederase o fraccionamento ou aprazamento polo importe do principal máis o 10% da recarga de prema reducida máis os xuros de mora correspondentes. d) Se a solicitude se presenta en período executivo, cando transcorreron os prazos de pagamento establecidos no artigo 62.5 da LXT, concederase o fraccionamento ou aprazamento polo importe do principal máis o 20% da recarga de prema ordinaria máis os xuros de mora correspondentes.3. Presentada a solicitude de aprazamento ou fraccionamento, se concorrese algún defecto na mesma ou na documentación achegada, concederase ao interesado un prazo de 10 días para a súa emenda e/ou achega co apercibimento de que se así non o fixera procederase, sen máis trámite, ao arquivo da solicitude, posto que se terá por non presentada, coa conseguinte continuación do procedemento recadatorio. Neste caso, o interesado poderá acudir ás dependencias municipais a fin de obter asistencia para a contestación ao requirimento notificado, o que se lle indicará no mesmo. No suposto de solicitudes por prazos superiores aos máximos establecidos na presente ordenanza, as resolucións que concedan aprazamentos ou fraccionamentos de pagamento outorgaranse polos prazos máximos establecidos no artigo 41, ao considerar que esta circunstancia non é un defecto polo que non será obxecto de requirimento de emenda.4. Durante a tramitación da solicitude o debedor deberá efectuar o pago do prazo, fracción ou fraccións propostos naquela, podendo, no caso contrario, denegarse a solicitude por concorrer dificultades económico-financeiras de carácter estrutural.5. Para a resolución dos expedientes, os órganos de recadación avaliarán o carácter transitorio das dificultades económico-financeiras do obrigado ao pagamento. Por carácter transitorio das dificultades económico-financeiras debe entenderse a ausencia ou escaseza de recursos líquidos suficientes, con carácter conxuntural e non estrutural, que non permita a cancelación das súas obrigas inmediatas. Entenderase como unha situación conxuntural, todas aquelas que teñen causa na actual situación económica que poden ter unha continuidade no tempo. No caso de empresarios ou profesionais as dificultades económico-financeiras de carácter conxuntural avaliaranse preferentemente a través do estudo da última declaración do imposto sobre a renda presentada, así como de calquera outra que puidese resultar de utilidade achegada voluntariamente ou previo requirimento municipal. O requisito de transitoriedade das dificultades económico-financeiras observarase, procurando evitar que, a través de reiteradas e sucesivas solicitudes, especialmente de tributos periódicos de notificación colectiva, o Concello aprobe de forma sistemática aprazamentos ou fraccionamentos nos casos nos que non hai problemas económico-financeiros de carácter conxuntural. Cando se aprecien as dificultades económico-financeiras do obrigado ao pagamento, teranse en conta aquelas circunstancias que poidan ser reflexo de dificultades estruturais, de falta de viabilidade da actividade, ou ben de utilización indebida desta facilidade de pagamento, de especial importancia nas solicitudes de prazos dilatados, ou con dispensa total ou parcial de garantía. En concreto, examinarase: 6. Os expedientes de aprazamento e fraccionamento finalizarán mediante resolución da Concellería da Área de Orzamentos e Facenda.7. As resolucións que concedan aprazamentos ou fraccionamentos de pagamento especificarán os prazos de pagamento e demais condicións do acordo, que poderán ser distintos dos solicitados. En todo caso, o vencemento dos prazos deberá coincidir cos días 5 ou 20 do mes e o importe das cotas mensuais serán o mesmo.8. As resolucións que concedan aprazamentos ou fraccionamentos de pagamento, notificaranse ao solicitante advertíndolle dos efectos que se producirán, no seu caso, de non constituírse a garantía no prazo establecido así como dos efectos de falta de pagamento. A devandita notificación incorporará o cálculo dos xuros de mora asociados a cada un dos prazos de ingreso concedidos. No caso de autoliquidacións presentadas en prazo xunto coa solicitude de aprazamento ou fraccionamento, o acordo de concesión aprobará a liquidación que corresponda. No caso de autoliquidacións extemporáneas sen requirimento previo o acordo de aprobación incluirá as recargas e xuros que procedan.9. Se a resolución ditada fose denegatoria, as consecuencias serán as seguintes: a) Se a solicitude foi presentada en período voluntario de ingreso, coa notificación do acordo denegatorio iniciarase o prazo de ingreso regulado no artigo 62.2 da Lei xeral tributaria, coa advertencia de que de non producirse o ingreso en devandito prazo, comezará o período executivo e o procedemento de constrinximento. Coa notificación remitiráselle a/s carta/s de pagamento na que se incluirá a liquidación dos xuros de mora devindicados a partir do día seguinte ao do vencemento do prazo de ingreso en período voluntario ata o último día do prazo do artigo 62.2 da LXT. aberto coa notificación da resolución. O solicitante terá dereito a solicitar e a obter a devolución dos xuros de mora que lle correspondan se efectúa o pagamento antes do último día do prazo aberto coa notificación da resolución desestimatoria. No caso de autoliquidacións presentadas durante o período voluntario de ingreso xunto coa solicitude de aprazamento ou fraccionamento, a resolución denegatoria conterá, así mesmo, a aprobación da liquidación correspondente cos xuros devindicados dende a finalización do período voluntario de ingreso. Tratándose de autoliquidacións extemporáneas sen requirimento previo, a resolución denegatoria aprobará a liquidación que corresponda coas consecuencias ás que se refire o artigo 15 desta ordenanza xunto cos xuros devindicados dende o día seguinte ao da presentación da autoliquidación extemporánea. b) Se a solicitude foi presentada en período executivo de ingreso, deberá iniciarse ou continuar, no seu caso, o procedemento de constrinximento.10. A resolución deberá adoptarse no prazo de seis meses a contar dende o día en que a solicitude de aprazamento ou fraccionamento tivo entrada no rexistro xeral do Concello de Vigo. Transcorrido devandito prazo sen que tivera recaído resolución, os interesados poderán considerar desestimada a solicitude para deducir fronte á denegación presunta o correspondente recurso ou esperar a resolución expresa.1. O solicitante pode optar pola tramitación automatizada da súa solicitude excepto que a débeda da que pida o aprazamento ou fraccionamento se atope nos seguintes supostos: a) Que estea emitida a dilixencia de embargo. b) Que haxa execución de embargo en conta e o importe executado cubra a contía da débeda que pretende fraccionar ou aprazar. c) Que estea emitida a notificación de embargo de salarios ou inmobles. d) Que estea emitida a orde de busca e captura dalgún vehículo. e) Que o procedemento de recadación estea suspendido por concurso de acredores, constitución de garantía, compensación, proposta de baixa ou por outras causas establecidas legal ou regulamentariamente. f) Que o debedor teña débedas en período executivo sobre as que non haxa solicitado o preceptivo fraccionamento ou aprazamento. g) Que algunha das débedas que se pretende fraccionar ou aprazar, estivesen incluídas con anterioridade noutro expediente de fraccionamento ou aprazamento, e resultasen impagadas. h) O importe máximo das débedas a fraccionar ou aprazar sexa superior a 18.000€. 2.—Prazos. Os prazos serán os establecidos no artigo 41.2.1 da Ordenanza Fiscal Xeral- criterios xerais-. Non serán de aplicación os criterios excepcionais recollidos no artigo 41.2.2 da dita ordenanza.3.—Tramitación. a) En sede electrónica estará habilitada esta opción de tramitación. b) Directamente nas ventanillas de recadación do Concello, en cuxo caso será asistido polo persoal municipal.4.—Resolución da solicitude. a) Estimatoria. A tramitación rematará cunha resolución que se lle notificará no acto ao solicitante. En sede electrónica xerarase un documento que acreditará a recepción da notificación da resolución, que incluirá necesariamente un selo de órgano. En ventanilla entregarase un documento que conterá a resolución da solicitude, que incluirá necesariamente un selo de órgano. b) Arquivo. Se a solicitude incumpre algún dos requisitos para a súa tramitación automatizada só poderá empregar a tramitación ordinaria conforme ao establecido no artigo 44 da vixente ordenanza.5.—Contía de cada fracción. O sistema calculará, tendo en conta os prazos ordinarios establecidos no artigo 41.2.1 da Ordenanza, un contía fixa, que se fará efectiva mensualmente mediante domiciliación bancaria.6.—Queda facultada a Concellería de Orzamentos e Facenda, previo informe do Tesoureiro, para ditar as instrucións necesarias conducentes ao desenvolvemento operativo do procedemento, sempre e cando non contradiga o previsto no artigo 44BIS da Ordenanza Fiscal Xeral.3. b) Que a suma do importe total anual da cota tributaria en período voluntario de todos os tributos sinalados no apartado primeiro sexa superior a 200 euros. O devandito importe calcularase tomando como referencia os datos do exercicio anterior, incluídos os beneficios fiscais que lle correspondan. c) O pagamento de todas as cotas mensuais deberá realizarse mediante domiciliación bancaria nunha conta aberta nunha entidade de crédito de titularidade do solicitante. O pagamento poderá domiciliarse nunha conta que non sexa de titularidade do obrigado, sempre que o titular da devandita conta autorice a domiciliación.4. Os pagamentos realizaranse en 10 cotas mensuais con cargo en conta o día DEZ ou inmediato hábil posterior dos meses de febreiro a novembro, ambos os dous incluídos.6. Cotas. A Administración efectuará unha estimación do importe das cotas que o interesado debe pagar en cada fracción en función dos recibos dos tributos de cobramento periódico e notificación colectiva dos que fose titular no exercicio anterior, sendo as 9 primeiras de igual importe, e determinándose a última pola diferenza entre a suma da cota anual a pagar correspondente a todos os recibos fraccionados, menos o importe das 9 primeiras cotas. Se da liquidación practicada para obter o importe da última cota resultase unha cantidade a favor do contribuínte, procederase á súa devolución de oficio, sen necesidade de que o interesado o solicite. No suposto de que o solicitante deixe de estar acollido a este sistema especial de pagamento por non cumprir os requisitos establecidos nas letras b) ou d) do apartado 3 deste artigo procederase de oficio á devolución das cotas que resultasen pagadas.8. A solicitude de alta producirá os seus efectos por tempo indefinido, en tanto non sexa solicitada por escrito a baixa polo interesado, sexa rexeitada algunha das cotas pola entidade de crédito por calquera motivo, ou a Administración dispoña expresamente a súa invalidez por razóns xustificadas. Nestes casos, o sistema de pagamento pasará a ser o sistema normal, de acordo cos prazos sinalados no calendario do contribuínte. No suposto de que a baixa teña lugar ao longo do exercicio, as cotas ingresadas aplicaranse aos recibos de maior a menor antigüidade, determinada pola data de finalización do período voluntario de ingreso de cada un deles. No suposto de que dous ou máis tributos teñan a mesma data de finalización do período voluntario, as cotas ingresadas aplicaranse aos recibos de menor importe. Se unha vez efectuada a aplicación das cotas ingresadas “a conta” resultasen recibos total ou parcialmente impagados respecto dos que finalizase o período voluntario de ingreso, procederase ao cobramento do importe pendente polo procedemento administrativo de prema, de acordo co previsto na normativa recadadora.9. Os interesados deberán comunicar expresamente calquera cambio na domiciliación bancaria, producindo efectos na vindeira cota, sempre que se solicite antes do día 20 de cada mes ou inmediato hábil seguinte. Esta ordenanza comenza a aplicarse o 1 de xaneiro de 2019, permanecendo en vigor ata a súa modificación ou derrogación expresa.1. O imposto esixirase con arranxo ao seguinte cadro de tarifas, de conformidade co disposto no artigo 95 do RDL 2/2004 de 5 de marzo (TR da Lei Reguladora das Facendas Locais). F. OUTROS VEHÍCULOS COTA ANUAL F.3. Motocicletas de máis 125 ata 250 cc.9,10 € F.4. Motocicletas de máis 250 ata 500 cc.20,35 € F.5. Motocicletas de máis 500 ata 1000 cc.40,65 € F.6. Motocicletas de máis de 1000 cc.81,20 € 2ª. Esta ordenanza comenza a aplicarse o 1 de xaneiro de 2019, permanecendo en vigor ata a súa modificación ou derrogación expresa.2. Así mesmo, estarán exentas de pagamento as taxas por aproveitamentos especiais sinalados no apartado b) do artigo 1) desta Ordenanza necesarios para realizar obras na denominada Área de rehabilitación integrada Casco Vello de Vigo, acordada pola CPTOPV con data 20.09.97, así como as obras incluídas nos Plans Especiais de Reforma Interior de Bouzas e Casco Vello. Igualmente, estarán exentas de pagamento, nos mesmos ámbitos territoriais as taxas por aproveitamentos especiais ou utilizacións privativas do subsolo con entubados para redes de telecomunicacións e outras infraestruturas para estes servizos. No punto 4. Tarifas, Epígrafe I) engádese o seguinte: I.4. Por ocupación do subsolo con entubados para redes de telecomunicacións e outras infraestruturas para estes servizos: Categorías rúas: 1ª 2ª 3ª 4ª 5ª 6ª Tarifa m lonx ou fracción e ano ou fracción.17,47€ 10,71€ 7,91€ 0,21€ 0,20€ 0,17€ Coa finalidade de ponderar positivamente o despregamento de redes nas zonas menos poboadas que corresponden as categorías fiscais de 4ª, 5ª e 6ª establécense, para cada suxeito pasivo unha serie de reducións, sobre a cota tributaria resultante da tarifa anterior, conforme a seguinte táboa: % de lonxitude de rede despregada en emprazamentos % de redución da cota de categorías 4ª, 5ª e 6ª respecto da total lonxitude da rede despregada no municipio. Do 35% ao 39,99% 5% Do 40% ao 44,99% 10% Do 45% ao 49,99% 20% Do 50% ao 55,00% 30% máis do 55% 40% 2ª. Esta ordenanza comenza a aplicarse o 1 de xaneiro de 2019, permanecendo en vigor ata a súa modificación ou derrogación expresa. Segundo o disposto nos artigos 142 e 31.3 da Constitución así como no artigo 105.2 da Lei 7/1985, reguladora das bases de réxime local, artigos 2 e 20.6 do Real decreto lexislativo 2/2004 do 5 de marzo, polo que se aproba o Texto refundido da Lei reguladora das facendas locais, o Concello de Vigo regula a prestación patrimonial de carácter público non tributario polos servizos de subministración de auga potable e servizos de rede de sumidoiros, saneamento e depuración de augas residuais. Constitúe o obxecto da presente prestación patrimonial de carácter público a recepción dos servizos, que a continuación se detallan, prestados polo Concello de Vigo, en réxime de xestión indirecta, baixo a modalidade de concesión administrativa de servizo público.1.—É suxeito obrigado ao pagamento a persoa física ou xurídica que utilice ou se beneficie dos servizos prestados.2.—Serán responsables subsidiarios do pagamento os propietarios dos inmobles nos que se presten os servizos. A base de cálculo da prestación determinarase en función dos consumos efectivamente realizados polo usuario, e obterase mediante diferencia da lectura dos aforos rexistrados –no respectivo contador de medida- durante dous períodos de facturación consecutivos. Modificase na Tarifa II o parágrafo primeiro, na Tarifa III os parágrafos primeiro e cuarto e o punto 3, na Tarifa IV o punto 1 e na Tarifa V o último parágrafo. Na percepción da contraprestación pola entidade concesionaria do servizo seguirase o criterio de progresividade por escalas, aplicándose a tarifa correspondente a cada un dos tramos e facturando ao usuario o resultante da suma de todos eles. Na percepción da contraprestación pola entidade concesionaria do servizo seguirase o criterio de progresividade por escalas, aplicándose a tarifa correspondente a cada un dos tramos e facturando ó usuario o resultante da suma de todos eles. Para a confección da liquidación, en aplicación das tarifas establecidas nos epígrafes II e III precedentes, teranse en conta as seguintes normas: 3. As vivendas, locais comerciais e industriais que dispoñan de subministración a través de Comunidades de augas veciñais e os titulares de actividades industriais, con sistema de captación debidamente autorizado, deberán instalar no prazo máximo de seis meses, contados a partir do seguinte á entrada en vigor desta Ordenanza, un contador de medida que permita a súa lectura e comprobación por parte da entidade concesionaria do servizo.1. Para a execución dos proxectos de enganche e prolongacións da rede existente, utilizarase o cadro de prezos unitarios, que se incorporará ao texto da Ordenanza como anexo número I. Con respecto á regulación das cotas unificadas, recollidas neste epígrafe, estarase ao previsto no acordo adoptado polo Pleno da Corporación (sesión de data 13 de decembro de 1997), que se achega co expediente da Ordenanza como anexo número II. A fixación ou determinación da cota a pagar deducirase a través da aplicación das seguintes regras: a) Prestación de servizos incluídos nos epígrafes II e III do artigo 5. A cota será resultado de aplicar á base de cálculo a correspondente tarifa unitaria. b) En todos os demais supostos, que dean orixe á obriga de pagamento, a cota será coincidente coa tarifa prevista no citado artigo 5 da presente Ordenanza. Nace a obriga de pagamento, como norma xeral, no momento de solicitar a prestación do servizo ou cando se utilice este, caso dos supostos previstos nos epígrafes I, II, III e IX. A) do artigo 5. O período de facturación coincidirá co bimestre natural e a el referiranse as cotas dos servizos cuxa prestación orixine unha liquidación de carácter variable (consumo de abastecemento e saneamento). 1. A xestión, liquidación e recadación desta prestación patrimonial de carácter público realizarase conforme ao disposto nesta Ordenanza e, con carácter supletorio, conforme ao disposto na Ordenanza Fiscal Xeral. Corresponderán á entidade concesionaria do servizo, FCC AQUALIA, S. A. as operacións materiais de dita xestión, de conformidade co previsto no Prego de condicións que rexe esta concesión.2. As liquidacións practicadas en virtude desta Ordenanza serán obxecto de aprobación por resolución da Alcaldía.1. A entidade concesionaria do servizo procederá a efectuar a lectura de todos os contadores de medida dos usuarios do servizo no transcurso do período de facturación. Para tal efecto, e agás circunstancias excepcionais, a medición dos aforos dos beneficiarios do servizo realizarase de tal forma que permita a comparación de consumos dun período de 60 días. De conformidade co artigo 14.2 do TRLRFL, contra os actos ditados en aplicación da presente Ordenanza procederá o recurso de reposición no prazo dun mes contado dende a finalización do período voluntario de cobranza. Para cualificación das infraccións e das sancións que en cada caso procedan estarase a lo previsto na Lei 39/2015 do procedemento administrativo común das administracións públicas, na Lei 40/2015 de réxime xurídico do sector público e na Lei de bases de réxime local. Modifícase Disposición Final, que quedará redactada como segue: Esta ordenanza entrará en vigor o día da súa publicación no Boletín oficial da provincia, permanecendo en vigor en tanto non se acorden a súa modificación ou derrogación expresas. Constitúen o obxecto da presente prestación patrimonial de carácter público os seguintes servizos: Son obrigados ao pagamento desta prestación patrimonial de carácter público os titulares dos vehículos inmobilizados, custodiados ou retirados, entendéndose por tales quen figure no permiso de circulación do vehículo. Nos casos no que o servizo se preste a requirimento de calquera Autoridade xudicial ou administrativa en virtude da correspondente resolución, considerarase obrigado ao pago a Administración Pública de quen dependa. Nos casos no que o servizo se preste para a realización de obras na vía publica para as que se conte coa debida autorización administrativa será obrigado ao pago a empresa ou organismo que solicite a retirada, salvo naqueles casos nos que a prohibición de estacionamento fose debidamente sinalizada con anterioridade e o vehículo fose estacionado posteriormente, nos que se considerara obrigado ao pago o titular do vehículo. Unicamente estarán excluídos do pagamento dos servizos regulados na presente ordenanza, os traslados prestados nos casos de subtracción ou outras formas de utilización do vehículo en contra da vontade do seu titular debidamente xustificados, e os traslados de vehículos que estando debidamente estacionados fose necesario retirar das vías publicas por impedir e obstaculizar a realización dun servizo publico de carácter urxente o de natureza análoga. O incremento diario aplicarase transcorridas 6 horas a partir do inicio da inmobilización ou dende que se proceda á retirada. Computarase por día completo ou fracción. Se o condutor, titular administrativo, propietario ou persoa encargada do vehículo ou contenedor se fixese cargo do mesmo ou procedese a retiralo pola súa conta, sen que se completase o traslado pola Administración Municipal ou a inmobilización no seu caso, a cota será a que resulte de aplicar sobre a tarifa de retirada ou inmobilización unha redución do 50% do total da cota que se denominará “Cota de Enganche”. 1. A obriga de pagamento da prestación patrimonial de carácter público regulada na presente ordenanza nace no momento en que se preste o servizo ou simplemente no momento en que se tivese iniciado, sen prexuízo neste último caso, de redución no importe da cota na forma establecida no artigo anterior, cando o condutor, titular ou persoa encargada do vehículo se faga cargo do mesmo e proceda a retiralo pola súa conta.2. Para a recollida do vehículo, os interesados ingresarán no Depósito de vehículos, polo procedemento de autoliquidación, o importe da prestación calculada segundo o disposto no artigo 5 desta Ordenanza.3. Se no prazo de 30 días naturais dende a retirada do vehículo pola grúa, este non fose retirado do depósito municipal coa presentación da autoliquidación e ingreso da taxa, procederase a realizar a correspondente liquidación administrativa da débeda, notificación desta co correspondente recibo normalizado. De non dispor doutros datos, o suxeito obrigado ao pagamento será o que figure como titular do vehículo, sendo o enderezo aos efectos de notificación o que figure no rexistro administrativo da Dirección Xeral de Tráfico, na Base de Datos de contribuíntes ou ben noutros rexistros do Concello. — Cando se notifique a providencia de prema, pero aínda non transcorreran os prazos de pagamento establecidos no artigo 72.5 da Ordenanza Fiscal Xeral, a contía da débeda é a suma do principal máis o 10% da recarga de prema reducida. — Cando transcorreran os prazos de pagamento establecidos no artigo 72.5 da Ordenanza Fiscal Xeral, a contía da débeda é a suma do principal máis o 20% da recarga de prema ordinaria máis os xuros de mora. O procedemento de recadación suxeitarase ao previsto na Ordenanza Fiscal Xeral do Concello segundo dispón o seu artigo 2. c) A obriga de pagamento polos servizos prestados é independente da sanción que proceda impoñer conforme ó procedemento establecido. De conformidade co artigo 14.2 do TRLRFL, contra os actos ditados contra a aplicación da presente ordenanza procederá el recurso de reposición nun prazo de un mes contado dende a finalización do período voluntario de cobranza. Para cualificación das infraccións e das sancións que en cada caso procedan estarase a lo previsto na Lei 39/2015 do procedemento administrativo común das administracións públicas, na Lei 40/2015 de réxime xurídico do sector público e na Lei de bases de réxime local.1ª No non previsto nesta ordenanza será de aplicación a Ordenanza Fiscal Xeral e restantes normas de aplicación.2ª Esta ordenanza entrará en vigor o día da súa publicación no Boletín oficial da provincia permanecendo en vigor en tanto non se acorden a súa modificación ou derrogación expresas. Vigo, novembro de 2018 Asinan dixitalmente: A Directora de Ingresos O Concelleiro Delegado de Economía e Facenda